turjo4nis/wikipedia-bn-dump-20250701 huggingface dataset:
হোসনে আরা বেগম (রাজনীতিবিদ)

হোসনে আরা বেগম (জন্ম: ৩১ ডিসেম্বর ১৯৬৫) হলেন বাংলাদেশের একজন আইনজীবী ও রাজনীতিবিদ। তিনি সংরক্ষিত নারী আসন-৩৭ থেকে নির্বাচিত জাতীয় সংসদ সদস্য ছিলেন। তিনি জাতীয় সংসদের ৫০টি সংরক্ষিত নারী আসনে প্রথমাবস্থায় নির্বাচিত অপর ৪৭ জন সদস্যের সাথে ২০১৪ সালের ১৯ মার্চ “সংসদ সদস্য” পদে নির্বাচিত হন।

আরও দেখুন 
 ১০ম জাতীয় সংসদ নির্বাচন - ২০১৪
 বাংলাদেশের জাতীয় সংসদের সদস্যদের তালিকা

তথ্যসূত্র

বহিঃসংযোগ 
 মাননীয় সংসদ সদস্য হোসনে আরা বেগম  - বাংলাদেশ জাতীয় সংসদ সচিবালয় কর্তৃক প্রকাশিত সংক্ষিপ্ত জীবনী।
 ১০ম জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।

১৯৬৫-এ জন্ম
জীবিত ব্যক্তি
বাংলাদেশী মুসলিম
নারায়ণগঞ্জ জেলার রাজনীতিবিদ
রাজনীতিতে বাংলাদেশী নারী
বাংলাদেশ আওয়ামী লীগের রাজনীতিবিদ
দশম জাতীয় সংসদ সদস্য
জাতীয় সংসদের মহিলা সদস্য
২১শ শতাব্দীর বাংলাদেশী রাজনীতিবিদ
২১শ শতাব্দীর বাংলাদেশী নারী রাজনীতিবিদ
আমিনা আহমেদ

আমিনা আহমেদ হলেন বাংলাদেশের একজন রাজনীতিবিদ। তিনি নারী সংরক্ষিত আসনে ন্যাশনাল আওয়ামী পার্টির হয়ে জাতীয় সংসদ সদস্য নির্বাচিত হন।

জন্ম ও পারিবারিক পরিচিতি 
তিনি মোজাফফর আহমদের সহধর্মিণী।

আরও দেখুন 

 ১০ম জাতীয় সংসদ নির্বাচন - ২০১৪
 বাংলাদেশের জাতীয় সংসদের সদস্যদের তালিকা

তথ্যসূত্র

বহিঃসংযোগ 
 মাননীয় সংসদ সদস্য আমিনা আহমেদ  - বাংলাদেশ জাতীয় সংসদ সচিবালয় কর্তৃক প্রকাশিত সংক্ষিপ্ত জীবনী।
 ১০ম জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।

জীবিত ব্যক্তি
বাংলাদেশী মুসলিম
রাজনীতিতে বাংলাদেশী নারী
দশম জাতীয় সংসদ সদস্য
জাতীয় সংসদের মহিলা সদস্য
নবম জাতীয় সংসদ সদস্য
জাতীয় সংসদের সংরক্ষিত মহিলা আসনের সদস্য
বাংলাদেশ আওয়ামী লীগের রাজনীতিবিদ
কুমিল্লা জেলার রাজনীতিবিদ
২১শ শতাব্দীর বাংলাদেশী রাজনীতিবিদ
২১শ শতাব্দীর বাংলাদেশী নারী রাজনীতিবিদ
সাবিনা আক্তার তুহিন

সাবিনা আক্তার তুহিন (জন্ম: ৩ মে ১৯৭৯) হলেন বাংলাদেশের একজন রাজনীতিবিদ ও সংরক্ষিত নারী আসন-৩৫ থেকে নির্বাচিত জাতীয় সংসদ সদস্য। তিনি জাতীয় সংসদের ৫০টি সংরক্ষিত নারী আসনে প্রথমাবস্থায় নির্বাচিত অপর ৪৭ জন সদস্যের সাথে ২০১৪ সালের ১৯ মার্চ “সংসদ সদস্য” পদে নির্বাচিত হন। একাদশ সংসদ নির্বাচনে তিনি সংরক্ষিত সাংসদ পদে দল থেকে মনোনয়ন পান নি। বর্তমানে তিনি ঢাকা উত্তর মহানগর যুব মহিলা লীগের সভাপতি পদে রয়েছেন।

আরও দেখুন 
 ১০ম জাতীয় সংসদ নির্বাচন - ২০১৪;
 বাংলাদেশের জাতীয় সংসদের সদস্যদের তালিকা।

তথ্যসূত্র

বহিঃসংযোগ 
 মাননীয় সংসদ সদস্য সাবিনা আক্তার তুহিন  - বাংলাদেশ জাতীয় সংসদ সচিবালয় কর্তৃক প্রকাশিত সংক্ষিপ্ত জীবনী।
 ১০ম জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।

১৯৭৯-এ জন্ম
জীবিত ব্যক্তি
বাংলাদেশী মুসলিম
ঢাকা জেলার রাজনীতিবিদ
রাজনীতিতে বাংলাদেশী নারী
দশম জাতীয় সংসদ সদস্য
জাতীয় সংসদের মহিলা সদস্য
বাংলাদেশ আওয়ামী লীগের রাজনীতিবিদ
জাতীয় সংসদের সংরক্ষিত মহিলা আসনের সদস্য
২১শ শতাব্দীর বাংলাদেশী রাজনীতিবিদ
২১শ শতাব্দীর বাংলাদেশী নারী রাজনীতিবিদ
রহিমা আখতার

রহিমা আখতার  হলেন বাংলাদেশের একজন প্রখ্যাত রাজনীতিবিদ ও সংরক্ষিত নারী আসন-৩৬ থেকে নির্বাচিত জাতীয় সংসদ সদস্য। তিনি জাতীয় সংসদের ৫০টি সংরক্ষিত নারী আসনে প্রথমাবস্থায় নির্বাচিত অপর ৪৭ জন সদস্যের সাথে ২০১৪ সালের ১৯ মার্চ “সংসদ সদস্য” পদে নির্বাচিত হন।

আরও দেখুন 
 ১০ম জাতীয় সংসদ নির্বাচন - ২০১৪
 বাংলাদেশের জাতীয় সংসদের সদস্যদের তালিকা

তথ্যসূত্র

বহিঃসংযোগ 
 মাননীয় সংসদ সদস্য রহিমা আখতার  - বাংলাদেশ জাতীয় সংসদ সচিবালয় কর্তৃক প্রকাশিত সংক্ষিপ্ত জীবনী।
 ১০ম জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।

জীবিত ব্যক্তি
বাংলাদেশী মুসলিম
নরসিংদী জেলার রাজনীতিবিদ
রাজনীতিতে বাংলাদেশী নারী
দশম জাতীয় সংসদ সদস্য
জাতীয় সংসদের মহিলা সদস্য
২১শ শতাব্দীর বাংলাদেশী রাজনীতিবিদ
বাংলাদেশ আওয়ামী লীগের রাজনীতিবিদ
২১শ শতাব্দীর বাংলাদেশী নারী রাজনীতিবিদ
বস্ত্রশিল্প

বস্ত্রশিল্প প্রাথমিকভাবে সুতা , কাপড় এবং পোশাকের নকশা, উৎপাদন এবং বিতরণ নিয়ে জড়িত কার্যাবলী বুঝায় । কাঁচামাল হিসাবে প্রাকৃতিক, বা সিন্থেটিক বা রাসায়নিক শিল্প পণ্য হিসাবে ব্যবহার করা হতে পারে।

শিল্প প্রক্রিয়া

তুলা উৎপাদন

তুলা বিশ্বের সবচেয়ে গুরুত্বপূর্ণ প্রাকৃতিক তন্তু। ২০০৭ সালে ৫০টিরও বেশি দেশে চাষাবাদে ৩ কোটি ৫ মিলিয়ন হেক্টর থেকে বিশ্বব্যাপী ২৫ মিলিয়ন টন ফলন হয়। এর পাঁচটি ধাপ রয়েছে ।
 চাষাবাদ এবং ফলন
 প্রস্তুতিমূলক প্রক্রিয়া
 স্পিনিং- সুতা উৎপাদন
 বয়ন - কাপড় উৎপাদন 
 সমাপক- বস্ত্র উৎপাদন

কৃত্রিম তন্তু
কৃত্রিম তন্তু একটি পলিমার যা দ্রুত প্রবাহের মাধ্যমে গঠিত হয়, এটি একটি স্পিনারেটের মধ্য দিয়ে গিয়ে এটি কঠিন রূপ ধারণ করে । শুষ্ক সুতা কাটায় (অ্যাসিটেট এবং ট্রাই-অ্যাসিটেট) পলিমার একটি দ্রবণের মধ্যে দেয়া হয়, যা উত্তপ্ত প্রকোষ্ঠের ভিতর দিয়ে যাওয়ার সময় বাষ্পীভূত হয়। গলিত সুতা কাটার সময় গলিত সুতা পলিমার গ্যাস বা বাতাসের সংস্পর্শে আসে ফলে কাঙ্ক্ষিত আকারে আসে। এই সব তন্তু অসীম দৈর্ঘ্যের হয়ে থাকে, প্রায়শই তা কিলোমিটার দৈর্ঘ্যের। কৃত্রিম তন্তু দীর্ঘ তন্তু হিসাবে প্রক্রিয়া বা শ্রেণীবদ্ধ হয় এবং এটি কেটে প্রাকৃতিক তন্তুর মত প্রক্রিয়াজাত করা হয় ।

প্রাকৃতিক তন্তু  
প্রাকৃতিক তন্তু সাধারণত প্রাণী ( ভেড়া, ছাগল, খরগোশ, রেশম পোকা), খনিজ (অ্যাসবেস্টস) বা উদ্ভিদ (তুলা, ফোয়ারা, সিসাল) থেকে পাওয়া যায়। এই উদ্ভিজ্জ তন্তু বীজ (তুলো) থেকেও আসতে পারে,  আঁশ তন্তু হিসাবে (আঁশ তন্তুগুলো: ফ্লাক্স, শণ, পাট ) বা পাতা (সিসাল) হিসাবে পাওয়া যায় ।

টীকা

তথ্যসূত্র

বহিঃসংযোগ 

বস্ত্রশিল্প
শিল্প (অর্থনীতি)
পূজা গুপ্তা (অভিনেত্রী)

পূজা গুপ্তা হচ্ছেন একজন ভারতীয় অভিনেত্রী। মার্কিন যুক্তরাষ্ট্র হতে পড়াশুনা সম্পন্ন করার পর, তিনি মুম্বইয়ে পরেশ রাওয়ালের সাথে কিষেন বনাম কানাহাইয়া এবং ডিয়ার ফাদারের মতো নাটকে কাজ করেছেন। পরবর্তীতে তিনি বলিউড চলচ্চিত্র ওএমজি – ওহ মাই গড!, ভিকি ডনর, ব্লাড মানি এবং মিকি ভাইরাসে অভিনয় করেছেন।

চলচ্চিত্রের তালিকা

তথ্যসূত্র

বহিঃসংযোগ
 

জীবিত ব্যক্তি
১৯৮২-এ জন্ম
ভারতীয় চলচ্চিত্র অভিনেত্রী
২১শ শতাব্দীর ভারতীয় অভিনেত্রী
নয়াদিল্লির অভিনেত্রী

হিন্দি চলচ্চিত্র অভিনেত্রী
ব্যক্তিগত জীবন

ব্যক্তিগত জীবন বলতে কোনো মানুষ বা ব্যক্তির জীবনের যে অংশটিকে বোঝায় যেটি তার জন্য একান্তভাবেই অন্তরঙ্গ এবং যেটি তার নিজস্ব সত্তা এবং স্বাধীন ইচ্ছা-অনিচ্ছার সাথে সম্পর্কিত। এই ধারণার বিপরীতে রয়েছে মানুষের প্রকাশ্য সামাজিক জীবন, যেখানে তাকে সমাজে প্রচলিত রীতিনীতি ও মূল্যবোধগুলি সমাজের অন্যান্য ব্যক্তিদের সাথে অংশীদারী করে চলতে হয়। অন্যদিক থেকে দেখলে ব্যক্তিগত জীবনের সাথে গৃহস্থালি কর্মকাণ্ড এবং প্রকাশ্য জীবনের সাথে চাকুরি বা ব্যবসায়িক কর্মকাণ্ড জড়িত।

প্রাচীন গ্রিসেই রাজনীতিকেন্দ্রিক প্রকাশ্য জীবন এবং পরিবার ও অর্থনৈতিক সম্পর্কভিত্তিক ব্যক্তিগত জীবনের মধ্যে একটি বিভাজন ছিলো। তবে ইতিহাসবিদেরা আধুনিক যুগে এসে ব্যক্তিগত ও প্রকাশ্য জীবনের মধ্যকার যে বিভাজন, তার কারণ হিসেবে আধুনিকতা, শিল্পায়ন, নগরায়ন, লিঙ্গভিত্তিক শ্রমবিভাজন, ইত্যাদিকে চিহ্নিত করেছেন। উত্তর-আধুনিকতাবাদী ঘরানার অনেক সমাজ-বিশেষজ্ঞ মনে করেন এরকম কোনো বিভাজন আর সুস্পষ্ট বা স্থিতিশীল নেই, বরং সদাপরিবর্তনশীল।  মার্কিন অধ্যাপক জশুয়া মেরোউইট্‌স যুক্তি দিয়েছেন যে বৈদ্যুতিক গণমাধ্যমগুলি ব্যক্তিগত জীবন ও প্রকাশ্য জীবনের মধ্যে বিভাজক রেখাটিকে ক্রমেই অস্পষ্ট করে দিচ্ছে।

লৈঙ্গিক দৃষ্টিকোণ থেকে দেখলে ব্যক্তিগত জীবন বা ঘর হলো নারী ও শিশুর স্থান এবং প্রকাশ্য জীবন হলো প্রাপ্তবয়স্ক পুরুষের স্থান এরকম একটি আদর্শগত বিভাজন পুরুষতান্ত্রিক সমাজগুলিতে প্রচলিত। ফলে পুরুষদেরকে তাদের কাজ দিয়ে বিচার করা হয় এবং নারীদেরকে সম্পর্ক গড়ে তোলার ক্ষমতা দিয়ে বিচার করা হয়। নারীবাদীরা যুক্তি দেন যে এই বিভাজন এক ধরনের মিথ বা কল্পকাহিনী যা আসলে নারীকে অবদমিত করে লৈঙ্গিক বৈষম্যকে দীর্ঘায়িত করার একটি ছদ্ম-উপায়। ব্যক্তিগত জীবনকে মানুষের স্বাভাবিক প্রকৃতি, মনুষ্য প্রজনন, ভোগ, অনুভূতি এবং সৃষ্টিশীল ভাবপ্রকাশের বলয় হিসেবে গণ্য করা হয়। অন্যদিকে প্রকাশ্য জীবনকে সংস্কৃতি, উৎপাদন, কাজ, যুক্তি ও সরঞ্জামায়নের বলয় হিসেবে ধরা হয়।

তথ্যসূত্র 

সামাজিক দর্শন
সমাজবৈজ্ঞানিক পরিভাষা
মূল বিষয়ের নিবন্ধ
ডক্টর অব মেডিসিন

ডক্টর অব মেডিসিন (লাতিন ভাষার মেদিসিনায়ে দক্তর থেকে এম.ডি.) হল একটি মেডিক্যাল ডিগ্রি। বিভিন্ন এলাকায় এর অর্থে ভিন্নতা রয়েছে। কয়েকটি দেশে এম.ডি. দিয়ে প্রথম পেশাদারী স্নাতক ডিগ্রি বুঝানো হয়, যা কোন চিকিৎসা প্রতিষ্ঠান থেকে প্রাথমিক স্নাতকদের দেওয়া হয়। অন্যান্য দেশে, এম.ডি. দিয়ে মেডিক্যাল স্নাতকদের জন্য বরাদ্দকৃত একাডেমিক গবেষণা ডক্টরেট, উচ্চতর ডক্টরেট, সম্মানসূচক ডক্টরেট বা উন্নত ক্লিনিক্যাল কোর্সওয়ার্ক ডিগ্রি বুঝানো হয়। এসব দেশে প্রথম পেশাদারী ডিগ্রি সমমান ডিগ্রি বিভিন্ন রকমের হয়ে থাকে (যেমন - যুক্তরাজ্যের রীতি অনুসারে বিভিন্ন দেশে ব্যাচেলর অব মেডিসিন, ব্যাচেলর অব সার্জারি বা এমবিবিএস)।

ইতিহাস
১৭০৩ সালে গ্লাসগো বিশ্ববিদ্যালয়ের প্রথম মেডিক্যাল স্নাতক স্যামুয়েল বেনিওনকে ডক্টর অব মেডিসিন একাডেমিক ডিগ্রি প্রদান করা হয়।

ইংল্যান্ডে বিশ্ববিদ্যালয় মেডিক্যাল শিক্ষায় এম.বি. এবং স্কটল্যান্ডে এম.ডি. যোগ্যতা পর্যন্ত পৌছানো যায়। উনিশ শতাব্দীর মাঝামাঝি সময়ে যেসকল সরকারি প্রতিষ্ঠান মেডিক্যাল অনুশীলন পরিচালনা করত, তাদের স্কটল্যান্ড ও ইংল্যান্ড থেকে দ্বৈত ব্যাচেলর অব মেডিসিন ও ব্যাচেলর অব সার্জারি (এমবি বিএস/এমবিসিএইচবি/এমবি বিচির/বিএম বিসিএইচ ইত্যাদি) ডিগ্রি অর্জন করতে হত। উত্তর আমেরিকার মেডিক্যাল প্রতিষ্ঠানসমূহ স্কটল্যান্ডের প্রাচীন বিশ্ববিদ্যালয়ের রীতি অনুসারে আঠারো শতাব্দীর শেষভাগে এম.বি. ডিগ্রির পরিবর্তে এমওডি ডিগ্রি প্রদান শুরু করে। নিউ ইয়র্কের কলাম্বিয়া ইউনিভার্সিটি কলেজ অব ফিজিসিয়ান্স অ্যান্ড সার্জন্‌স হল প্রথম মার্কিন বিশ্ববিদ্যালয়, যেখান থেকে এমবি ডিগ্রির পরিবর্তে এমডি ডিগ্রি প্রদান করা হয়।

ডক্টর অব মেডিসিন ডিগ্রি প্রদান করার শুরুর দিকের উত্তর আমেরিকার মেডিক্যাল প্রতিষ্ঠানসমূহ হল কলাম্বিয়া, পেন, হার্ভার্ড, ম্যারিল্যান্ড ও ম্যাকগিল। এই উত্তর আমেরিকার মেডিক্যাল প্রতিষ্ঠানসমূহ ইংল্যান্ড ও স্কটল্যান্ডের প্রশিক্ষিত চিকিৎসক ও শল্য চিকিৎসকেরা প্রতিষ্ঠা করেন।

১৮৬০ এর দশকে বোস্টনের নিউ ইংল্যান্ড মেডিক্যাল কলেজ থেকে "ডক্ট্রেস অব মেডিসিন" বা মেদিসিনায়ে দক্ত্রিক্স নামে একটি স্ত্রীবাচক ডিগ্রি প্রদান করা হয়।

তথ্যসূত্র

উচ্চতর ডক্টরেট
ডক্টরাল ডিগ্রি
মেডিক্যাল ডিগ্রি
পেশাগত উপাধি ও সনদ
উচ্চ শিক্ষা
অহনা রহমান লাকি

অহনা রহমান লাকি (জন্ম: ৪ এপ্রিল, ১৯৭৭) পটুয়াখালী জেলায় জন্মগ্রহণকারী একজন বাংলাদেশী অভিনেত্রী ও মডেল, যিনি অহনা নামে নিয়ে তার কর্মজীবন শুরু করেন।

প্রাথমিক জীবন 
অহনা রহমান বাংলাদেশের পটুয়াখালী জেলায় জন্মগ্রহণ করেন। তিনি মিরপুর গার্লস হাইস্কুল থেকে মাধ্যমিক পাশ করেন তারপর ঢাকা কমার্স কলেজ থেকে উচ্চ মাধ্যমিক শেষ করেন। এরপর বিবিএ শেষ করেন।

অভিনয় জীবন 
অহনা ২০০৭ সাল থেকে তার অভিনয় জীবন শুরু করেন।

চলচ্চিত্রের তালিকা 
 চাকরের প্রেম - ২০০৮
 জলদস্যু রক্তরহস্য - ২০০৯
 দুই পৃথিবী - ২০১০
 চোখের দেখা - ২০১৬

নাটক সমূহ 
 কমেডি-৪২০
 নোয়াশাল
 খালি কলসি বাজে বেশি
 বিশ্বাসে মিলায় বস্তু
 জামাই বাজার

ওয়েব ধারাবাহিক 
 সদরঘাটের টাইগার (২০২০)

তথ্যসূত্র

বহিঃসংযোগ 

 
 

১৯৮৭-এ জন্ম
জীবিত ব্যক্তি
২১শ শতাব্দীর বাংলাদেশী অভিনেত্রী
পটুয়াখালী জেলার ব্যক্তি
বাংলাদেশী চলচ্চিত্র অভিনেত্রী
বাংলাদেশী টেলিভিশন অভিনেত্রী
বাংলাদেশী মুসলিম
ডক্টর অব এডুকেশন

ডক্টর অব এডুকেশন (লাতিন এদুকেশনিস দক্তর বা দক্তর এদুকেশনিস থেকে এড.ডি. বা ডি.এড.) হল শিক্ষাক্ষেত্রে গবেষণায় অবদানের জন্য প্রদত্ত ডক্টরাল ডিগ্রি। এই ডিগ্রি গ্রহীতারা বিভিন্ন শিক্ষা, বেসামরিক, প্রাইভেট প্রতিষ্ঠান ও সরকারি প্রতিষ্ঠানে শিক্ষা, গবেষণা, প্রশাসন, চিকিৎসা বা পেশাদারী অবস্থান দখল করে।

ইতিহাস
মার্কিন যুক্তরাষ্ট্রে উনিশ শতাব্দীর শেষ ভাগে যখন গবেষণা বিশ্ববিদ্যালয়সমূহ প্রতিষ্ঠা হয়, তখন শুরু থেকেই বিজ্ঞান ও কলায় ডক্টরেট প্রদান করা হতো। বিংশ শতাব্দীর শুরু থেকে, এই বিশ্ববিদ্যালয়সমূহ পেশাদারী ক্ষেত্রেও ডক্টরেট ডিগ্রি প্রদান শুরু করে। প্রথম পেশাদারী ডিগ্রি প্রদান করা হয়েছিল চিকিৎসা ও আইন বিষয়ে। স্বল্পকাল পরেই, অভিজ্ঞ ব্যক্তিদের সামাজিক চাহিদা অনুসারে শিক্ষাও ডক্তরেট প্রদান শুরু হয়। ১৮৯৩ সালে কলাম্বিয়া বিশ্ববিদ্যালয়ের টিচার্স কলেজ থেকে শিক্ষা ক্ষেত্রে প্রথম ডক্টর অব ফিলোসোফি (পিএইচডি) ডিগ্রি প্রদান করা হয়। ১৯২১ সালে হার্ভার্ড বিশ্ববিদ্যালয় থেকে প্রথম ডক্টব অব এডুকেশন (এড.ডি.) প্রদান করা হয়। ১৯৩৪ সালে টিচার্স কলেজেও এড.ডি. ডিগ্রি চালু হয়। দুই প্রতিষ্ঠানেই উচ্চ-মান সম্পন্ন গবেষণার জন্য শিক্ষার আন্তঃশৃঙ্খলাপূর্ণ প্রকৃতি এবং পরিমাণগত ও গুণগত পদ্ধতির অভিজ্ঞতা প্রয়োজন।

কানাডা
কানাডায় বিশ্ববিদ্যালয়ে শিক্ষা অনুষদ থেকে এড.ডি. ডিগ্রি প্রদান করা হয় এবং এটি শিক্ষায় একটি টার্মিনাল ডিগ্রি। মার্কিন যুক্তরাষ্ট্র ও যুক্তরাজ্যের মত, কয়েকটি বিশ্ববিদ্যালয়ে (যেমন - সিমন ফ্রেজার বিশ্ববিদ্যালয়) এড.ডি. ডিগ্রি প্রদান করে, অন্যদিকে কয়েকটি বিশ্ববিদ্যালয় (ম্যাকগিল, কুইন্স, টরন্টো, ম্যানিটোবা ও নিউ ব্রান্সউইক বিশ্ববিদ্যালয়) শিক্ষায় পিএইচডি ডিগ্রি প্রদান করে, আবার কয়েকটি বিশ্ববিদ্যালয় (অন্টারিও ইনস্টিটিউট ফর স্টাডিজ ইন এডুকেশন, ওয়েস্টার্ন অন্টারিও বিশ্ববিদ্যালয়, আলবার্টা, কালগ্যারি ও ব্রিটিশ কলাম্বিয়া বিশ্ববিদ্যালয়) দুই ডিগ্রিই প্রদান করে।

আরও দেখুন
 ব্যাচেলর অব এডুকেশন
 মাস্টার অব এডুকেশন

তথ্যসূত্র

ডক্টরাল ডিগ্রি
ভাল থেকো

ভাল থেকো হল গৌতম হালদার পরিচালিত ২০০৩ সালের ভারতীয় বাংলা ভাষার নাট্য চলচ্চিত্র। এটি লিনা গঙ্গোপাধ্যায়ের জন্মদিন গল্প অবলম্বনে নির্মিত হয়েছে। এতে শ্রেষ্ঠাংশে অভিনয় করেন সৌমিত্র চট্টোপাধ্যায়, জয় সেনগুপ্ত, দেবশঙ্কর হালদার ও বিদ্যা বালান। এটি বিদ্যার অভিষেক চলচ্চিত্র।

চলচ্চিত্রটি ৫১তম জাতীয় চলচ্চিত্র পুরস্কারে শ্রেষ্ঠ চিত্রগ্রহণ, শ্রেষ্ঠ শব্দগ্রহণ ও বিশেষ জুরি পুরস্কার লাভ করে।

কাহিনি সংক্ষেপ

কুশীলব
 বিদ্যা বালান - আনন্দী
 সৌমিত্র চট্টোপাধ্যায় - আনন্দীর জ্যাঠা
 জয় সেনগুপ্ত - বাবুয়া শাইন
 দেবশঙ্কর হালদার
 পরমব্রত চট্টোপাধ্যায় - আনন্দীর ভাই
 রিমঝিম গুপ্তা
 সৌভিক পয়রা
 অনুসুয়া মজুমদার
 বিজয় লক্ষ্মী বর্মণ
 চন্দন সেনগুপ্ত
 সুকুমার রায়

মুক্তি
ভাল থেকো চলচ্চিত্রটি ২৫ ডিসেম্বর ২০০৩ ভারতে মুক্তি পায়। ছবিটি ২০০৪ সালে ব্যাংকক চলচ্চিত্র উৎসবে প্রদর্শিত হয়।

পুরস্কার
জাতীয় চলচ্চিত্র পুরস্কার
 শ্রেষ্ঠ চিত্রগ্রহণ - অভীক মুখোপাধ্যায়
 শ্রেষ্ঠ শব্দগ্রহণ
 বিশেষ জুরি পুরস্কার - গৌতম হালদার
আনন্দলোক পুরস্কার
 শ্রেষ্ঠ অভিনেত্রী - বিদ্যা বালান

তথ্যসূত্র

বহিঃসংযোগ
 
 বেঙ্গলিমুভিজে ভাল থেকো

২০০৩-এর চলচ্চিত্র
২০০০-এর দশকের নাট্য চলচ্চিত্র
বাংলা ভাষার চলচ্চিত্র
পরিচালনায় অভিষেক চলচ্চিত্র
ভারতীয় চলচ্চিত্র
ভারতীয় নাট্য চলচ্চিত্র
পশ্চিমবঙ্গের পটভূমিতে চলচ্চিত্র
২০০০-এর দশকের বাংলা ভাষার চলচ্চিত্র
ছোট কল্পকাহিনী অবলম্বনে চলচ্চিত্র
বাংলা ভাষার ভারতীয় চলচ্চিত্র
ব্রিয়ানা হিল্ডারব্রান্ড

ব্রিয়ানা চেটলিন হিল্ডারব্রান্ড (জন্ম আগস্ট ১৪, ১৯৯৬) হলেন একজন মার্কিন অভিনেত্রী। তিনি মার্কিন ওয়েব ভিত্তিক ধারাবাহিক "এনি আনডকুমেন্টেড"-এ হাজির হওয়ার জন্য, এবং ২০১৬ সালে মুক্তিপ্রাপ্ত কল্পবিজ্ঞান দৃশ্যকাব্য সমৃদ্ধ জনপ্রিয় মার্কিন চলচ্চিত্র ডেডপুল-এ  নেগোসনিক টিনএজ ওয়্যারহেড হিসেবে অভিনয় করার জন্য বিশেষ ভাবে পরিচিত।

অভিনয় জীবন 
হিল্ডারব্রান্ড মার্কিন ওয়েব ধারাবাহিকএনি আনডকুমেন্টেড-এ অভিনয় করেছেন, যেটি ২০১৪ সালে আয়োজিত ২০১৪ নিউ ইয়র্ক টিভি ফ্যাস্টিবাল-এ সেরা ওয়েব সিরিজ হিসেবে ঘোষিত হয়। ওয়েব সিরিজটি তৈরি করেছিলেন মার্কিন চলচ্চিত্র নির্মাতা ডেনিয়েল হাসিয়া, এলাইনি লো এবং মার্কিন প্রযোজক এবং অভিনেতা ব্রায়ান ইয়াং।

২০১৫ সালের ৩০শে মে, হিল্ডারব্রান্ড কল্পবিজ্ঞান দৃশ্যকাব্য সমৃদ্ধ জনপ্রিয় মার্কিন চলচ্চিত্র ডেডপুল-এ নেগোসনিক টিনএজ ওয়্যারহেড নামক সুপারহিরো হিসেবে অভিনয় করা উদ্দেশ্যে অভিনয় শিল্পীদের দলের সাথে যোগ দেন। চলচ্চিত্রটির চিত্রায়ন শুরু হয় ২০১৫ সালের এপ্রিল মাসে, কানাডার ব্রিটিশ কলাম্বিয়া প্রদেশের ভ্যানকুভার শহরে, এবং মুক্তি পায় ২০১৬ সালের ১২ই ফেব্রুয়ারিতে।  এছাড়াও তিনি ২০১৬ সালে মুক্তি পাওয়া মার্কিন রোমান্টিক দৃশ্যকাব্যের চলচ্চিত্র ফাস্ট গার্ল আই লাভড-এ অভিনয় করেছেন, যেখানে তাকে তিনি মার্কিন অভিনেত্রী ডিলান গুলেলা এবং অভিনেতা মায়েট্রো আরিয়াস-এর পাশাপাশি আবির্ভূত হয়েছিলেন।

২০১৭ সালের জুলাই মাসে, হিল্ডারব্রান্ডকে মার্কিন টেলিভিশন চ্যানেল ফক্স-এ প্রচারিত সাহিত্য সংকলন অধীরতামূলক দৃশ্যকাব্যের ধারাবাহিক দ্য এক্সরসিস্ট এর ২য় সিজনের জন্য মূল অভিনয় শিল্পীদের সাথে যুক্ত করা হয়।

ব্যক্তিগত জীবন
হিল্ডারব্রান্ড নিজেকে একজন কুইয়ার হিসেবে চিহ্নিত করেছেন।

চলচ্চিত্রসমূহ

চলচ্চিত্র

ছোট পর্দা

পুরস্কার এবং মনোনয়ন সমূহ

তথ্যসূত্র

বহিঃসংযোগ 
 

১৯৯৬-এ জন্ম
২১শ শতাব্দীর মার্কিন অভিনেত্রী
টেক্সাসের অভিনেত্রী
মার্কিন চলচ্চিত্র অভিনেত্রী
মার্কিন ওয়েব ধারাবাহিকের অভিনেত্রী
এলজিবিটির অভিনেত্রী
টেক্সাসের এলজিবিটি ব্যক্তিত্ব
জীবিত ব্যক্তি
কুইয়ার অভিনেত্রী
কলেজ স্টেশন, টেক্সাসের ব্যক্তিত্ব
মার্কিন যুক্তরাষ্ট্রের এলজিবিটিকিউ বিনোদনশিল্পী
এলজিবিটিকিউ অভিনেত্রী
টেক্সাসের এলজিবিটিকিউ ব্যক্তি
ভালো থেকো

ভালো থেকো হল জাকির হোসেন রাজু রচিত ও পরিচালিত ২০১৮ সালের বাংলাদেশী প্রণয়ধর্মী চলচ্চিত্র। দি অভি কথাচিত্রের ব্যানারে চলচ্চিত্র প্রযোজনা করেছেন জাহিদ হাসান অভি। এতে শ্রেষ্ঠাংশে অভিনয় করেছেন আরিফিন শুভ, তানহা তাসনিয়া ও আসিফ ইমরোজ।

কুশীলব
 আরিফিন শুভ - জয়, একজন স্থপতি।
 তানহা তাসনিয়া - নীলা, বিশ্ববিদ্যালয় পড়ুয়া তরুণী।
 আসিফ ইমরোজ - রোজ মির্জা
 তানিন সুবহা 
 কাজী হায়াৎ - নীলার বাবা
 রেবেকা রউফ - নীলার মা
 আমজাদ হোসেন - জয়ের চাচা
 অরুণা বিশ্বাস - রোজের মা
 এম এ শহীদ
 জ্যাকি আলমগীর
 মঞ্জুর - ম্যানেজার

নির্মাণ
২০১৬ সালের ২০ সেপ্টেম্বর এফডিসির ৮ নম্বর ফ্লোরে চলচ্চিত্রটির মহরত অনুষ্ঠিত হয়। মহরতের পর ছবিটির চিত্রায়ন শুরু হয়। নেপালে ছবির দুটি গানের দৃশ্যায়ন হয়।

২০১৮ সালের জানুয়ারি মাসে ছবিটি সেন্সর ছাড়পত্রের জন্য জমা দেওয়া হয় এবং একই মাসের ছাড়পত্র লাভ করে।

সঙ্গীত
ভালো থেকো চলচ্চিত্রের সুর ও সঙ্গীত পরিচালনা করেছেন শফিক তুহিন ও স্যাভি গুপ্ত। এতে চারটি গান রয়েছে। গানের কথা লিখেছেন জাহিদ হাসান অভি, প্রিয় চট্টোপাধ্যায় ও জাকির হোসেন রাজু। চলচ্চিত্রের তিনটি গান - "বিয়ে", "হিল" ও "মন দিওয়ানা" ইউটিউবে প্রকাশিত হয়েছে।

গানের তালিকা

মুক্তি
বেশ কয়েকবার মুক্তির তারিখ পিছানোর পর ২০১৮ সালের ৯ ফেব্রুয়ারি চলচ্চিত্রটি প্রেক্ষাগৃহে মুক্তি দেওয়ার তারিখ ধার্য করা হয়। ছবির প্রধান অভিনেতা আরিফিন শুভর জন্মদিন ২ ফেব্রুয়ারিতে ছবিটি মুক্তির তারিখ ধার্য করা হলেও পরবর্তীতে প্রযোজক ও পরিবেশক জাহিদ হাসান অভি ৯ ফেব্রুয়ারি ছবিটি মুক্তির সিদ্ধান্ত নেন।

তথ্যসূত্র

বহিঃসংযোগ
 
 

২০১৮-এর চলচ্চিত্র
২০১০-এর দশকের প্রণয়ধর্মী চলচ্চিত্র
জাকির হোসেন রাজু পরিচালিত চলচ্চিত্র
বাংলা ভাষার চলচ্চিত্র
বাংলাদেশী চলচ্চিত্র
বাংলাদেশী প্রণয়ধর্মী চলচ্চিত্র
বিপর্যয়ের সম্মুখীন বিশ্ব ঐতিহ্যের তালিকা

বিপর্যয়ের সম্মুখীন বিশ্ব ঐতিহ্যের তালিকাবিপর্যয়ের সম্মুখীন বিশ্ব ঐতিহ্যের তালিকা , বিশ্ব ঐতিহ্য সম্মেলনের প্রবন্ধ ১১.৪ অনুযায়ী বিশ্ব ঐতিহ্য কমিটির মাধ্যমে জাতিসংঘের শিক্ষা, বিজ্ঞান,সাংস্কৃতিক সংগঠন (ইউনেস্কো) করা হয়।এটি ১৯৭২ সালে বিশ্ব ঐতিহ্যবাহী স্থানগুলি নামকরণ এবং পরিচালনা করার জন্য।তালিকার মধ্যে অন্তর্ভুক্ত স্থান গুলি সংরক্ষণ করার জন্য সাহায্য চাওয়া হয়।

তথ্যসূত্র 

বিশ্ব ঐতিহ্যবাহী স্থানের তালিকা
বিপদাপন্ন বিশ্ব ঐতিহ্যবাহী স্থান
মারে চ্যাপেল

মারে আর্নেস্ট চ্যাপেল (; জন্ম: ২৫ জুলাই, ১৯৩০ - মৃত্যু: ৩১ জুলাই, ১৯৮৫) ক্রাইস্টচার্চে জন্মগ্রহণকারী নিউজিল্যান্ডীয় আন্তর্জাতিক ক্রিকেটার ছিলেন। ১৯৫৩ থেকে ১৯৬৬ সময়কালে নিউজিল্যান্ড ক্রিকেট দলের অন্যতম সদস্য ছিলেন তিনি। এছাড়াও নিউজিল্যান্ড দলকে নেতৃত্ব দিয়েছেন।

ঘরোয়া প্রথম-শ্রেণীর ক্রিকেটে ক্যান্টারবারি ও সেন্ট্রাল ডিস্ট্রিক্টসের প্রতিনিধিত্ব করেছেন তিনি। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও বামহাতে মিডিয়াম বোলিংয়ে পারদর্শীতা দেখিয়েছেন মারে চ্যাপেল।

খেলোয়াড়ী জীবন 
১৯ বছর বয়সে প্রথম-শ্রেণীর ক্রিকেট খেলতে নামেন। শুরুতে ক্যান্টারবারির পক্ষে ১৯৪৯-৫০, ১৯৫২-৫৩ থেকে ১৯৬০-৬১ এবং পরবর্তীতে সেন্ট্রাল ডিস্ট্রিক্টসের পক্ষে ১৯৫০-৫১ থেকে ১৯৫১-৫২, ১৯৬২-৬৩ মৌসুম থেকে ১৯৬৫-৬৬ মৌসুম পর্যন্ত খেলেন।

প্লাঙ্কেট শীল্ডের চার মৌসুমে খেলার পর ১৯৫২-৫৩ মৌসুমে জাতীয় পর্যায়ে সকলের নজরে কাড়েন। এ সময়ে সর্বোচ্চ রান তুলেন ৭৯। সফরকারী দক্ষিণ আফ্রিকার বিপক্ষে ক্যান্টারবারির সদস্যরূপে ব্যাটিং উদ্বোধন করে ১৬৫ ও ৮৮ রান তুলেন। ফলশ্রুতিতে দক্ষিণ আফ্রিকার বিপক্ষে সিরিজের দ্বিতীয় টেস্টে খেলার জন্য তাকে অন্তর্ভুক্ত করা হয়। পরের মৌসুমে দক্ষিণ আফ্রিকা সফরে যান। ১৯৫৫-৫৬ মৌসুমে অকল্যান্ডের বিপক্ষে নিজস্ব সেরা বোলিং পরিসংখ্যান ৫/২৪ গড়েন।

আন্তর্জাতিক ক্রিকেট 
১৩ মার্চ, ১৯৫৩ তারিখে দক্ষিণ আফ্রিকার বিপক্ষে টেস্ট অভিষেক ঘটে মারে চ্যাপেলের। ১৩ বছরের খেলোয়াড়ী জীবনে ১৪ টেস্টে অংশগ্রহণের সুযোগ হয় তার। শুধুমাত্র ব্যাটিংয়েই পারদর্শী ছিলেন। তবে, ব্যাপক অর্থে তিনি তেমন সফলতা পাননি। মাত্র তিনবার পঞ্চাশোর্ধ্ব রানের ইনিংস খেলেছেন ও ব্যক্তিগত সর্বোচ্চ রানের ইনিংসটি ছিল ৭৬ রানের।

১৯৫৩-৫৪ ও ১৯৬১-৬২ মৌসুমে দক্ষিণ আফ্রিকা সফরে যান। ১৯৬৫-৬৬ মৌসুমে ইংল্যান্ডের বিপক্ষে অনুষ্ঠিত সিরিজের প্রথম টেস্টে দলের অধিনায়কত্ব করেন। ১৯৬৫-৬৬ মৌসুমে দ্বিতীয় টেস্টে পায়ে গুরুতর আঘাত পান। ফলশ্রুতিতে তাকে খেলোয়াড়ী জীবন থেকে অবসর নিতে বাধ্য হন।

অবসর 
খেলোয়াড়ী জীবন থেকে অবসর নেয়ার পর ১৯৭১-৭২ মৌসুমে নিউজিল্যান্ড দলের ব্যবস্থাপকের ভূমিকায় অবতীর্ণ হন ও ওয়েস্ট ইন্ডিজ সফরে যান। আঘাতের কারণে দলের খেলোয়াড়ের সংখ্যা দশে নেমে যাওয়ায় উইনওয়ার্ড আইল্যান্ডসের বিপক্ষে খেলেন। তবে, বৃষ্টিবিঘ্নিত খেলায় তিনি ব্যাট, বল কিংবা মাঠে নামেননি। উইজডেনে হেনরি ব্লোফেল্ড তার এ সফরের ব্যবস্থাপনার বিষয়ে উচ্ছ্বসিত প্রশংসা করেন। তিনি অনেক ধরনের চাপ থেকে খেলোয়াড়দেরকে মুক্ত রাখার চেষ্টা চালান ও বিজ্ঞ পরামর্শকের ভূমিকা গ্রহণ করেন। এ সফরের সফলতায় তিনি অবশ্যই ধন্যবাদ পাবার যোগ্য দাবীদার ছিলেন। এছাড়াও তিনি ১৯৭৬-৭৭ মৌসুমে নিউজিল্যান্ড দলকে নিয়ে ভারত ও পাকিস্তান গমন করেন। ১৯৮৬ সালে দলকে নিয়ে ইংল্যান্ড সফরে যাবার কথা ছিল তার।

৩১ জুলাই, ১৯৮৫ তারিখে ৫৫ বছর বয়সে ওয়াইকাতোর হ্যামিল্টনে মারে চ্যাপেলের দেহাবসান ঘটে।

তথ্যসূত্র

আরও দেখুন 
 হ্যারি কেভ
 গ্রাহাম ডাউলিং
 ব্যারি সিনক্লেয়ার
 নিউজিল্যান্ডীয় টেস্ট ক্রিকেটারদের তালিকা
 টেস্ট ক্রিকেট অভিষেকে দুইবার ৫ উইকেট লাভকারী ক্রিকেটারদের তালিকা

বহিঃসংযোগ 
 
 

১৯৩০-এ জন্ম
১৯৮৫-এ মৃত্যু
ক্যান্টারবারির ক্রিকেটার
নিউজিল্যান্ডীয় ক্রিকেটার
নিউজিল্যান্ডের টেস্ট ক্রিকেটার
নিউজিল্যান্ডের টেস্ট ক্রিকেট অধিনায়ক
সেন্ট্রাল ডিস্ট্রিক্টসের ক্রিকেটার
সাউথ আইল্যান্ডের ক্রিকেটার
রেমাক্রী ইউনিয়ন

রেমাক্রী বাংলাদেশের বান্দরবান জেলার অন্তর্গত থানচি উপজেলার একটি ইউনিয়ন।

আয়তন 
রেমাক্রী ইউনিয়নের আয়তন ২৪,৩২১ একর (৯৮.৪২ বর্গ কিলোমিটার)।

জনসংখ্যার উপাত্ত 
২০২২ সালের পরিসংখ্যান অনুযায়ী ইউনিয়নের জনসংখ্যা ৮,১৪৮জন। এর মধ্যে ৩,২৮০জন বৌদ্ধ, ২,৯৪০জন খ্রিস্টান, ৪৫০জন মুসলিম, ২২জন হিন্দু ও ১,৪৫৬জন অন্যান্য ধর্মের অনুসারী।

অবস্থান ও সীমানা 
থানচি উপজেলার সর্ব-দক্ষিণে রেমাক্রী ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ২২ কিলোমিটার। এ ইউনিয়নের উত্তরে তিন্দু ইউনিয়ন; পশ্চিমে আলীকদম উপজেলার আলীকদম সদর ইউনিয়ন, কুরুকপাতা ইউনিয়ন ও মায়ানমারের রাখাইন প্রদেশ; দক্ষিণে মায়ানমারের রাখাইন প্রদেশ এবং পূর্বে মায়ানমারের চিন প্রদেশ অবস্থিত।

প্রশাসনিক কাঠামো 
রেমাক্রী ইউনিয়ন থানচি উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম থানচি থানার আওতাধীন। এ ইউনিয়ন জাতীয় সংসদের ৩০০নং নির্বাচনী এলাকা পার্বত্য বান্দরবান এর অংশ। এ ইউনিয়নের গ্রামগুলো হল:
 রেমাক্রী
 দলিয়ান পাড়া
 ইয়াংরাইং
 বড় মোদক
 ছোট মোদক

শিক্ষা ব্যবস্থা 
২০১১ সালের আদমশুমারি অনুযায়ী রেমাক্রী ইউনিয়নের সাক্ষরতার হার ১২.২%। এ ইউনিয়নে ১টি নিম্ন মাধ্যমিক বিদ্যালয় ও ৩টি প্রাথমিক বিদ্যালয় রয়েছে।

শিক্ষা প্রতিষ্ঠান 
নিম্ন মাধ্যমিক বিদ্যালয়
 রেমাক্রী নিম্ন মাধ্যমিক বিদ্যালয়

প্রাথমিক বিদ্যালয়
 দলিয়ানপাড়া সরকারি প্রাথমিক বিদ্যালয়
 বড় মোদক সরকারি প্রাথমিক বিদ্যালয়
 রেমাক্রী সরকারি প্রাথমিক বিদ্যালয়

যোগাযোগ ব্যবস্থা 
রেমাক্রী ইউনিয়নে যোগাযোগের প্রধান সড়ক হল থানচি-রেমাক্রী সড়ক। প্রধান যোগাযোগ মাধ্যম জীপগাড়ি।

খাল ও নদী 
রেমাক্রী ইউনিয়নের মধ্য দিয়ে বয়ে চলেছে সাঙ্গু নদী। এছাড়া রয়েছে রেমাফং খাল।

হাট-বাজার 
রেমাক্রী ইউনিয়নের প্রধান ৩টি বাজার হল বড় মোদক বাজার, ছোট মোদক বাজার এবং রেমাক্রী বাজার।

চলচ্চিত্রে রেমাক্রী 
নিজস্ব গল্প ও চিত্রনাট্যের ভিত্তিতে চলচ্চিত্র নির্মাতা মাকসুদ হোসাইন ২০১৮ সালে রেমাক্রী নামে একটি স্বল্পদৈর্ঘ্য চলচ্চিত্র নির্মাণ করেন। ১৫ মিনিট দৈর্ঘ্যের এই ছায়াচিত্রে একটি পরিবারের বাবা ও ছেলের গল্প চিত্রিত হয়েছে।

দর্শনীয় স্থান 
 নাফাখুম জলপ্রপাত

জনপ্রতিনিধি 
 বর্তমান চেয়ারম্যান: মুইশৈথুই মার্মা

আরও দেখুন 
 থানচি উপজেলা
 থানচি থানা
 বান্দরবান জেলা

তথ্যসূত্র

বহিঃসংযোগ 

থানচি উপজেলার ইউনিয়ন
হরিয়ানবী ভাষা

হরিয়ানবী (দেবনাগরী: हरयाणवी  বা हरियाणवी ) মূলত হরিয়ানা রাজ্যে ব্যাপকভাবে কথ্য একটি ইন্দো-আর্য ভাষা। এটি দিল্লী রাজ্যক্ষেত্রেও প্রচলিত এবং হিন্দির উত্তরসীমার পশ্চিমী উপভাষা হিসেবে বিবেচিত।  

এটি দেবনাগরী লিপিতে লিখা হয়। জাট সম্প্রদায়ের মধ্যে কথ্য বলে এটি "জাটু" ভাষা হিসেবেও পরিচিত।

তথ্যসূত্র

হিন্দি ভাষাসমূহ
হরিয়ানা
কেন্দ্রীয় ইন্দো-আর্য ভাষাসমূহ
দেবনাগরী লিপিতে লেখা ভাষা
হরিয়ানার সংস্কৃতি